Ol suspek blong Big Bay Bush i stap long rimand
Sanma Police Patrol long Luganville i askem pipol blong oli stap kwaet mo alawem investikesen blong polis brutality i ko hed blong faenem jastis.
Internal investikesen blong polis brutality long Santo i stap kohed vinis.
Polis Komisina i bin putum tufala investigata i ko long Luganville blong mekem investikesen ia long Luganville polis.
Commander Chief Inspector long Sanma Police Patrol, Rexton Langon, hem i mekem kol blong everiwan i remain calm mo alawem blong investikesen hem i ko hed blong faenem jastis ova long ol kes ia.
Mr Langon, i talem se, “Mbe polising hem i no stop, polis bae hem i kontinu blong mekem aweanes raon long ol komuniti blong yumi long Luganville konsenem ol difren kraem.”
“Be long kwesten abaot polis aksen, asurens ia nao, loa hem i blong yumi everiwan. Polis Akt tu hem i provaedem ol aksen olsem sapos eni ofisa hem i ko biyon long ol pawa we i stap, bae oli suali fesem ol konsikwenses blong hem,” Mr Langon i talem.
Deputi Praem Minista mo Minista blong Internal Affairs we i lukaotem polis, Alatoi Ishmael Kalsakau, i talem se sapos i gat eni evidens blong polis brutality bae oli dil wetem folem niufala jenis blong polis akt long saed blong intentional assault, we wan polis ofisa i komitim taem hem i stap long duti.
Long saed blong olgeta suspek we sam Luganville Polis Ofisa i bin arestem olgeta, long Big Bay Bush, Magistrate Court long Santo i rimandem yestete finis 16 suspek ia, from ol posibol jajes blong unlawful assembly, assault, riot, theft mo obstructing police officers.
Commander Chief Inspector Langon, i talem se Magistrate Court i kivim 14 dei blong polis i finisim off investikesen long ol posibol jajes ia.
Mo kot bae hem i sidaon bakeken long 9 July from was Preliminary Inquiry blong kes ia.
Hem i talem se long olgeta 16 suspek ia, wan ia nao hem i pasta we i gat allegation se sam polis long Luganville i bin kilim nogud hem long taem blong ares.
I gat wan jif tu mo sam moa yangfala we oli pat insaed long ripot we hem i stap akensem olgeta.
Sanma Police Patrol i bin talem se i gat allegation se olgeta suspek ia, oli bin bonem daon eight haos mo blokem rod akses blong ol victim from isu blong graon.
Mo taem we ol polis long Luganville i ko blong stabilisem situasen mo putum pis mo oda, long Fraedei, 19 June, ol suspek ia i faet bak wetem spia, knife mo ston.
So polis i yusum fos mo arestem sam long olgeta long taem ia.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn vec_Latn eng_Latn tpi_Latn tpi_Latn tpi_Latn tpi_Latn tpi_Latn